# Velkommen!

# Lesmeg for OpenOffice.org 3.2

For dei nyaste oppdateringane av denne LESMEG-fila, gå til http://www.openoffice.org/welcome/readme.html

Kjære brukar.

Denne fila inneheld viktig informasjon om dette programmet. Les denne informasjonen nøye før du byrjar arbeida med programmet.

OpenOffice.org-miljøet, som har stått for utviklinga av dette produktet, vil gjerne invitera deg til å delta som medlem. Som ny brukar kan du ta ein titt på OpenOffice.org-sida

http://www.openoffice.org/about_us/introduction.html

I avsnitta nedanfor kan du lesa meir om korleis du kan bli med i OpenOffice.org-prosjektet.

### Er OpenOffice.org verkeleg gratis for alle?

OpenOffice.org er gratis å bruka for alle. Dette eksemplaret av OpenOffice.org kan du installera på så mange datamaskiner du vil og brukar til kva du vil (medrekna bruk i det offentlege, i næringslivet og innan utdanning). Du kan lesa meir om vilkåra i lisensteksten som ligg ved OpenOffice.org eller på http://www.openoffice.org/license.html

### Kvifor er OpenOffice.org gratis for alle?

Du kan bruka dette eksemplaret av OpenOffice.org gratis fordi både private bidragsytarar og verksemder har utforma, utvikla, testa, omsett, dokumentert, støtta og hjelpt på mange andre måtar for at OpenOffice.org skulle bli det det er i dag – det leiande, frie kontorstøtteprogrammet.Dersom du set pris på innsatsen og vil sikra at OpenOffice.org kan halda fram, kan du bidra til prosjektet. Les meir på http://contributing.openoffice.org. Alle kan bidra med noko.

## Merknader om installasjon

Systemkrav:

- Utgåve 2.4 eller nyare av Linux-kjerna
- Utgåve 2.3.2 eller nyare av glibc2
- Utgåve 2.2.0 eller nyare av glibc2
- Pentium-kompatibel PC (Pentium III eller Athlon tilrådd)
- 256 MB RAM (512 MB RAM tilrådd)
- 440 MB ledig plass på harddisken
- 440 MB ledig plass på harddisken for kinesisk, japansk og koreansk
- X-tenar med 1024x768 punkt oppløysning (helst høgare), med minst 256 fargar
- Vindaugestyrar
- Gnome 2.6 med gail 1.8.6 og at-spi 1.7 krevst for å bruka tilgjengeverktøya

Det finst mange ulike Linux-distribusjonar, og den same distribusjonen kan ofte installerast på ulike måtar (t.d. KDE eller Gnome). Nokre distribusjonar inneheld sine eigne versjonar av OpenOffice.org, som kan vera litt ulike denne utgåva av OpenOffice.org. Det hender at du kan installera den offisielle utgåva av OpenOffice.org ved sida av distribusjonen si, men vanlegvis er det sikrast å fjerna Linux-distribusjonen sin versjon først. Du kan lesa meir om korleis du gjer dette i dokumentasjonen til den distribusjonen du brukar.

Du bør alltid ta kopi av datamaskina di før du fjernar eller installerer programvare.

## Samspelsproblem med utvidingsdatabasen

Databasemotoren frå Berkeley har vorte oppgradert i denne versjonen av OpenOffice.org. Oppgraderinga av databasemotoren gjer at brukardata for installerte utvidingar for OpenOffice.org-versjonar som er eldre enn 3.2 ikkje er gyldige.

Denne versjonen av OpenOffice.org vil gjera om databasane til det nye Berkeley-formatet når utvidingar vert installerte eller fjerna. Etter denne omgjeringa, kan ikkje databasen lenger lesast av tidlegare versjonar av OpenOffice.org. Nedgradering til tidlegare versjonar kan føra til at installasjonen vert ugyldig.

Viss du nedgraderer til ein tidlegare versjon av {PRODUCTNAME}, må du fjerna brukarmappa «{brukardata}/uno_packages» og installera alle utvidingar på nytt. (Adressa kan for eksempel vera «~/openoffice.org/3/user/uno_packages».)

## Problem ved programoppstart

Dersom du opplever problem ved oppstart av OpenOffice.org (serleg når du bruker Gnome), kan du ta vekk miljøvariabelen SESSION_MANAGER i skalet du startar OpenOffice.org frå. Dette kan gjerast ved å leggja til linja «unset SESSION_MANAGER» til starten av «soffice»-skalskriptet, som ligg i mappa «[office folder]/program».

Vanskar med å starta OpenOffice.org (t.d. program som heng), så vel som problem med skjermvisinga kjem ofte av problem med skjermkortet. Dersom desse problema oppstår, prøv å oppdatera skjermkort-drivaren eller prøv å bruka den drivaren som vart levert med operativsystemet. Problem med å visa 3D-objekt kan ofte løysast ved å fjerna avkryssinga for «Bruk OpenGL» under «Verktøy → Innstillingar → OpenOffice.org → Vis → 3D-vising».

Legg merke til at klipping og liming via utklippstavla mellom OpenOffice.org 1.x og OpenOffice.org 3.2 av og til ikkje verkar i OpenOffice.org-format. Dersom det skjer, kan du velja «Rediger – Lim inn utval» og velja eit anna format enn OpenOffice.org. Du kan òg opna dokumentet direkte i OpenOffice.org 3.2.

Ver sikker på at du har nok tilgjengeleg minne i mellomlagringsmappa i operativsystemet ditt, og at du har lese-, skrive- og køyretilgjenge. Lukk alle andre program før du byrjar å installera.

## Snøggtastar

Berre snøggtastar (tastekombinasjonar) som ikkje blir brukte i operativsystemet kan brukast i OpenOffice.org. Dersom ein tastekombinasjon i OpenOffice.org ikkje verkar som det står i hjelpetekstane, sjå om snøggtasten allreie er brukt av operativsystemet. For å løysa slike konfliktar, kan du endra tastetilordningane i operativsystemet ditt. Du kan òg endra nesten alle tastekombinasjonane i OpenOffice.org. For meir informasjon om dette emnet, sjå hjelpa i OpenOffice.org eller dokumentasjonen for operativsystemet ditt.

Grunna ein konflikt med bytte av skrivemetode på fleire plattformer, måtte desse snøggtastane endrast i siste liten:

- «Ctrl + mellomrom» er no «Ctrl + Shift + mellomrom»
- «Ctrl + Shift + mellomrom» er no «Ctrl + M»

## Fillåsing

I standardinnstillingane er fillåsing slått på i OpenOffice.org. For å slå det av, må du setja miljøvariabelen «SAL_ENABLE_FILE_LOCKING=0» og eksportera «SAL_ENABLE_FILE_LOCKING». Desse oppføringane er allereie slått på i skriptfila «soffice».

Åtvaring: Om du skrur på fillåsings-funksjonen kan du få problem om Solaris 2.5.1 eller 2.7 er brukt saman med Linux NFS 2.0. Dersom systemmiljøet har desse parametrane, tilrår vi sterkt at du unngår å bruka fillåsing. Elles vil OpenOffice.org henga når du freistar å opna ei fil frå ei NFS-mappe frå ei Linux-datamaskin.

## Viktig informasjon om tilgjenge

Les meir om tilgjengefunksjonane i OpenOffice.org på http://www.openoffice.org/access/.

## Registrering

Ta deg tid til å fullføra den minimale produktregistreringa når du installerer programvara. Jamvel om registrering er valfritt, vil vi oppmoda deg om å registrera, sidan informasjonen gjer det mogleg for miljøet å laga ei enno betre programpakke og direkte ta hand om dei behova brukarane har. Gjennom personvernspolitikken, gjer OpenOffice.org-miljøet alt for å verna om dine personlege opplysningar. Dersom du gjekk glipp av registeringa då du installerte, kan du gå tilbake og registera kva tid som helst ved å velja «Hjelp – Registrering» i hovudmenyen.

## Brukarundersøkjing

Det er òg ei brukarundersøking på nettet som vi vil oppmoda deg om å fylla ut. Brukarundersøkinga hjelper OpenOffice.org til å snøggare heva standarden for neste generasjon kontorstøtte-programpakker. Gjennom personvernspolitikken gjer OpenOffice.org-miljøet alt for å verna om dine personlege data.

## Brukarstøtte

På hovudsida for brukarstøtte http://support.openoffice.org/kan du lesa om kvar du får hjelp med OpenOffice.org. Nokon andre kan allereie ha svart på spørsmålet ditt, sjå i brukarforumet.http://www.openofficeorg.no/Forumsider/ eller søk i arkiva til e-postlista «users@openoffice.org» på http://www.openoffice.org/mail_list.html. Du kan òg senda inn spørsmål til den engelskspråklege e-postlista users@openoffice.org. Du kan lesa om korleis du abonnerer på lista (for å få svar på e-post) på denne sida: http://wiki.services.openoffice.org/wiki/Website/Content/help/mailinglists.

Les òg spørsmål og svar på http://wiki.services.openoffice.org/wiki/Documentation/FAQ.

## Meld frå om feil

På nettstaden til OpenOffice.org kan feil og problem meldast til IssueZilla. Alle brukarar blir oppmoda til å melda frå om feil og problem som oppstår. Feilmeldingar er ein av dei beste måtane for brukarane å hjelpa til med utvikling og forbetring på.

## Hjelpa til

OpenOffice.org-miljøet vil ha stor hjelp av di aktive deltaking i utviklinga dette viktige fri programvare-prosjektet.

Som brukar er du alt no ein verdifull del av utviklinga av programpakken. Vi oppmodar deg om å delta endå meir, som bidragsytar over lengre tid. Du finn meir informasjon om korleis du kan bli med på brukarsidene: http://no.openoffice.org/

### Korleis koma i gang?

Den beste måten å byrja deltaka aktivt, er å melda seg på ei eller fleire e-postlister, liggja lågt ei stund og gradvis bruka postarkiva for å bli kjend med emna som har vore diskuterte sidan OpenOffice.org-kjeldekoden vart frigjeven i oktober 2000. Når du er trygg, treng du berre skriva ein e-post der du presenterer deg sjølv, og hoppa rett i det. Dersom du er van med «open kjeldekode»-prosjekt, sjå på gjeremålslista vår og sjå om det er noko du kunne tenkja deg å hjelpa til med på http://development.openoffice.org/todo.html.

### Abonner

Her er nokre e-postlister for prosjektet (engelskspråklege) som du kan abonnera på:http://www.openoffice.org/mail_list.html

- Nyhende: announce@openoffice.org *tilrådd for alle brukarar* (lite trafikk)
- Hovudforum for brukarar: user@openoffice.org *Enkel måte å følgja med i diskusjonar på* (mykje trafikk)
- Marknadsføring: dev@marketing.openoffice.org *meir enn utvikling* (aukande trafikk)
- Fellesliste for utviklarar: dev@openoffice.org (moderat/mykje trafikk)

### Ver med i eit eller fleire prosjekt

Du kan gjera mykje for prosjektet jamvel om du ikkje har noka erfaring med programutvikling og programmering. Ja, du ja!

På http://projects.openoffice.org/index.html finn du prosjekt som arbeider med alt frå omsetjing, porting og gruppevare til verkeleg tunge programmeringsprosjekt. Dersom du ikkje kan programmera, kan du prøva dokumentasjons- eller marknadsføringsprosjekta. Marknadsføringsprosjektet til OpenOffice.org arbeider både med tradisjonell, kommersiell marknadsføring og geriljataktikk for å spreia open kjeldekode på tvers av både kulturelle og språklege grenser. Du kan hjelpa til ved ganske enkelt å spreia ryktet og fortelja om denne programpakken til folk du kjenner.

Du kan hjelpa ved å bli med i marknadskontakt og informasjonsnettverket her: http://marketing.openoffice.org/contacts.html Der kan du kommunisera direkte med presse, media, offentlege etatar, konsulentar, skular, Linux-brukargrupper og utviklarar i nærmiljøet og landet der du bur.

Vi håpar du har glede av å arbeida med OpenOffice.org 3.2 og at vi snart møter deg på nettet.

OpenOffice.org-miljøet

## Brukt / endra kjeldekode

Delar Copyright 1998, 1999 James Clark, delar copyright 1996, 1998 Netscape Communications Corporation.